

 **REPUBLIKA HRVATSKA**

**BRODSKO POSAVSKA ŽUPANIJA**

 **OPĆINA DRAGALIĆ**

 **OPĆINSKI NAČELNIK**

Dragalić, Ožujak, 2021.

***OBRAZLOŽENJE***

***UZ GODIŠNJI IZVJEŠTAJ O IZVRŠENJU***

***PRORAČUNA OPĆINE DRAGALIĆ ZA 2020. GODINU***

Proračun Općine Dragalić za 2020. godinu s projekcijom za 2021. i 2022. godinu, te Odluka o izvršenju proračuna usvojeni su 30. prosinca 2019. godine i objavljeni u „Službenom glasniku Općine Dragalić “ broj 06-2019.

Izmjene i dopune Proračuna Općine Dragalić za 2020. godinu usvojene su 28. rujna 2020. i objavljene u „Službenom glasniku Općine Dragalić“ broj 06-2020.

Temeljem odredbi Pravilnika o polugodišnjem i godišnjem izvještaju o izvršenju proračuna (“Narodne novine” broj 24/13. i 102/17) Godišnji izvještaj o izvršenju Proračuna Općine Dragalić za 2020. godinu sadrži:

1. opći dio proračuna koji čini Račun prihoda i rashoda i Račun financiranja

2. posebni dio proračuna po organizacijskoj, ekonomskoj i programskoj klasifikaciji

3. izvještaj o zaduživanju na domaćem i stranom tržištu novca i kapitala

4. izvještaj o korištenju proračunske zalihe

5. izvještaj o danim jamstvima i izdacima po danim jamstvima

6. obrazloženje ostvarenja prihoda i primitaka, te rashoda i izdataka

7. obveze i potraživanja

**1. OPĆI DIO PRORAČUNA**

Opći dio Godišnjeg izvještaja sastoji se od:

A. Računa prihoda i rashoda

B. Računa financiranja.

Sažetak A. Računa prihoda i rashoda i B. računa financiranja sadrži prikaz ukupnih prihoda i primitaka te rashoda i izdataka na razini ekonomske klasifikacije sa podatkom o raspoloživim sredstvima iz prethodnih godina.

U Računu prihoda i rashoda i računu financiranja planirani prihodi i primici iskazani su na razini razreda, skupine, podskupine i odjeljka ekonomske klasifikacije po prirodnim vrstama i izvorima financiranja, a rashodi i izdaci po ekonomskoj namjeni za koju služe u skladu s Računskim planom proračuna iz Pravilnika o proračunskom računovodstvu i računskom planu.

U Računu financiranja iskazani su primici od financijske imovine i zaduživanja te izdaci za financijsku imovinu.

**2. POSEBNI DIO PRORAČUNA**

Posebni dio Proračuna sadrži :

- izvršenje po organizacijskoj klasifikaciji,

- izvršenje po ekonomskoj klasifikaciji,

- izvršenje po programskoj klasifikaciji.

U Posebnom dijelu proračuna, rashodi i izdaci raspoređeni su po programima odnosno njihovim sastavnim dijelovima (aktivnostima, tekućim i kapitalnim projektima). U okviru programa, projekata i aktivnosti, rashodi i izdaci su iskazani prema organizacijskoj, programskoj, ekonomskoj, funkcijskoj klasifikaciji i izvorima financiranja sukladno Pravilniku o proračunskim klasifikacijama (“Narodne novine” broj 26/10. i 120/13).

**3. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

Sukladno Pravilniku o polugodišnjem i godišnjem izvještaju o izvršenju proračuna izvještaj o zaduživanju na domaćem i stranom tržištu novca i kapitala daje pregled zaduživanja u izvještajnom razdoblju po vrsti instrumenata, valutnoj, kamatnoj i ročnoj strukturi.

Izvještaj sadrži i stanje obveza za vrijednosne papire, kredite i zajmove na početku i na kraju proračunske godine.

Nema obveza za vrijednosne papire i zajmove.

**4. IZVJEŠTAJ O KORIŠTENJU PRORAČUNSKE ZALIHE**

Nisu se koristila sredstva proračunske zalihe.

**5. IZVJEŠTAJ O DANIM JAMSTVIMA I IZDACIMA PO DANIM JAMSTVIMA**

Tijekom 2020. godine Općina Dragalić nije davala jamstva i nema izdataka po jamstvima.

**6. IZVJEŠTAJ O STANJU POTENCIJALNIH OBVEZA PO OSNOVI SUDSKIH POSTUPAKA**

Općina Dragalić nema sudskih postupaka koji su u tijeku.

**7. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA**

**I. OPĆI DIO PRORAČUNA**

Pregled sažetka A. Računa prihoda i rashoda i B. računa financiranja:

|  |  |  |  |  |  |
| --- | --- | --- | --- | --- | --- |
|  | Izvršenje za izvještajno razdoblje 2019. godine  | Izvorni plan za 2020. godinu | Izvršenje za 2020. godinu | Indeks izvršenja u odnosu na 2019. godinu 4/2\*100 | Indeks izvršenja u odnosu na 2020. godinu 4/3\*100 |
| 1 | 2 | 3 | 4 | 5 | 6 |
| A) RAČUN PRIHODA I RASHODA |  |  |  |  |  |
| Prihodi poslovanja | 4.866.559,17 | 11.281.950,00 | 6.933.050,39 | 142,46 | 61,45 |
| Prihodi od prodaje nefinancijske imovine  | 0,00 | 45.000,00 | 0,00 | 0,00 | 0,00 |
| Rashodi poslovanja | 2.942.670,94 | 4.155.225,24 | 3.129.715,30 | 106,36 | 75,32 |
| Rashodi za nabavu nefinancijske imovine  | 2.371.544,97 | 9.780.607,61 | 5.025.763,54 | 211,92 | 51,38 |
| Razlika – višak/manjak | -447.656,74 | -2.608.882,75 | -1.222.428,45 | 273,07 | 46,87 |
|  |  |  |  |  |  |
| B) RAČUN FINANCIRANJA | 0,00 | 0,00 | 0,00 | 0,00 | 0,00 |
| Primici od financijske imovine i zaduživanja | 0,00 | 0,00 | 0,00 | 0,00 | 0,00 |
| Izdaci za financijsku imovinu i otplate zajmova | 0,00 | 0,00 | 0,00 | 0,00 | 0,00 |
| Neto zaduživanje/financiranje | 0,00 | 0,00 | 0,00 | 0,00 | 0,00 |
|  |  |  |  |  |  |
| Višak/manjak + neto zaduživanja/financiranja | 0,00 | 0,00 | 0,00 | 0,00 | 0,00 |
|  |  |  |  |  |  |
| C) VIŠAK/MANJAK PRIHODA I PRIMITAKA | -447.656,74 | -2.608.882,75 | -1.222.428,45 | 273,07 | 46,87 |
| Preneseni višak/manjak iz prethodne godine | 3.056.539,49 | 2.608.882,75 | 2.608.882,75 | 273,07 | 46,87 |
| Višak/manjak koji se prenosi u slijedeće razdoblje  | 2.608.882,75 | 0,00 | 1.386.454,40 | 53,14 | 0,00 |

Ukupno ostvareni prihodi i primici u 2020. iznose 6.933.050,39 dok rashodi i izdaci iznose 8.155.478,84 ostvaren je manjak prihoda u iznosu 1.222.428,45 što sa prenesenim viškom iz prethodne godine u iznosu 2.608.882,85 čini višak prihoda u iznosu 1.386.454,40.

**PRIHODI**

Prihodi i primici za 2020. godinu planirani su u iznosu 11.326.950,00 a ostvareni su u iznosu 6.933.050,39 što iznosi 61,19 % plana.

Od ukupnih prihoda i primitaka prihodi poslovanja (razred 6) od planiranog godišnjeg iznosa 11.281.950,00 ostvareni su sa 6.933.050,39 što je 61,45 % plana, a primici od financijske imovine i zaduživanja (razred 8) planirani su u iznosu 45.000,00 kuna, nisu ostvareni.

Prihodi se sastoje od slijedećih prihoda:

* Prihodi od poreza
* Pomoći
* Prihodi od imovine
* Prihodi od administrativnih pristojbi

U slijedećoj tablici su prikazani prihodi po vrstama:

|  |  |  |  |  |
| --- | --- | --- | --- | --- |
| Broj konta | Vrsta prihoda | Plan za 2020 | Izvršenje 2020 | Indeks 3/2 |
| 6 | Prihodi poslovanja | 11.281.950,00 | 6.933.050,39 | 61 |
| 61 | Prihodi od poreza | 3.102.000,00 | 2.837.896,58 | 91 |
| 611 | Porez i prirez na dohodak | 3.000.000,00 | 2.723.270,68 | 91 |
| 613 | Porez na imovinu | 90.000,00 | 108.312,31 | 120 |
| 614 | Porez na robu i usluge | 12.000,00 | 6.313,59 | 53 |
| 63 | Pomoći | 6.920.300,00 | 3.030.022,87 | 44 |
| 633 | Pomoći iz proračuna | 6.703.000,00 | 2.987.820,31 | 44 |
| 634 | Pomoći od ostalih subjekata unutar opće države | 271.300,00 | 42.206,56 | 19 |
| 64 | Prihodi od imovine | 880.500,00 | 750.087,22 | 85 |
| 641 | Prihodi od financijske imovine | 8.000,00 | 362,22 | 5 |
| 642 | Prihodi od nefinancijske imovine | 872.500,00 | 749.725,00 | 86 |
| 65 | Prihodi od administrativnih pristojbi | 379.150,00 | 315.043,72 | 83 |
| 651 | Administrativne (upravene) pristojbe | 5.150,00 | 268,88 | 5 |
| 652 | Prihodi po posebnim propisima | 255.000,00 | 213.164,32 | 84 |
| 653 | Komunalni doprinosi i naknade | 119.000,00 | 101.612,52 | 85 |

**Ukupna potraživanja na dan 31.12.2020. g. iznosila su 576.385,00 od čega je dospjelo 225.652,00 kn**

|  |  |
| --- | --- |
| **Potraživanje** | **Duguje** |
| Potraživanja po osnovi poreza na promet nekretnina | 76.694,19 |
| Potraživanja po osnovi poreza na tvrtku | 3.444,05 |
| Potraživanja za najam traktora | 70.066,52 |
| Potraživanja za najam vatrogasnog doma | 300,00 |
| Potraživanja za zakup poljoprivrednog zemljišta | 320.620,76 |
| Potraživanja za naknadu za korištenje nefinancijske imovine | 3.773,49 |
| Potraživanja za naknadu za zadržavanje nezakonito izgrađene građevine | 1.000,00 |
| Ostala potraživanja | 11.156,55 |
| Potraživanja za usluge ukopa  | 100,00 |
| Potraživanja za komunalni doprinos | 874,83 |
| Potraživanja za komunalne naknade | 88.354,61 |
| **UKUPNO POTRAŽIVANJE** | **576.385,00** |

**RASHODI**

Ukupni rashodi i izdaci proračuna planirani su u iznosu 13.935.832,85 a izvršeni u iznosu 8.155.478,84 što iznosi 58,52 % plana.

Rashodi se sastoje od slijedećih rashoda:

* rashoda poslovanja
* rashoda za nabavu nefinancijske imovine.

RASHODI POSLOVANJA

Rashodi poslovanja planirani su u godišnjem iznosu 4.155.225,24,00, a izvršeni u iznosu 3.129.715,30 ili 75,32 %.

Sadrže rashode za:

* zaposlene
* materijalne rashode
* financijske rashode
* subvencije
* pomoći
* naknade građanima i kućanstvima
* ostale rashode

U slijedećoj tablici su prikazani prihodi po vrstama:

|  |  |  |  |  |
| --- | --- | --- | --- | --- |
| Broj konta | Vrsta rashoda | Plan za 2020 | Izvršenje 2020 | Indeks 3/2 |
| 3 | Rashodi poslovanja | 4.155.225,24 | 3.129.715,30 | 75 |
| 31 | Rashodi za zaposlene | 697.822,04 | 562.578,35 | 81 |
| 311 | Plaće (bruto) | 590.937,54 | 480.324,78 | 81 |
| 312 | Ostali rashodi za zaposlene | 6.840,00 | 3.000,00 | 44 |
| 313 | Doprinosi na plaće | 100.044,50 | 79.253,57 | 79 |
| 32 | Materijalni rashodi | 2.420.688,02 | 1.879.665,69 | 78 |
| 321 | Pomoći iz proračuna | 38.000,00 | 18.425,00 | 48 |
| 322 | Pomoći od ostalih subjekata unutar opće države | 242.250,00 | 159.682,74 | 66 |
| 323 | Rashodi za usluge | 1.974.188,02 | 1.630.395,05 | 83 |
| 324 | Naknade troškova osobama izvan radog odnosa | 0,00 | 0,00 | 0 |
| 329 | Ostali nespomenuti rashodi poslovanja | 166.250,00 | 71.162,90 | 43 |
| 34 | Financijski rashodi | 7.810,00 | 7.809,17 | 100 |
| 343 | Ostali financijski rashodi | 7.810,00 | 7.809,17 | 100 |
| 35 | Subvencije | 123.500,00 | 17.490,00 | 14 |
| 352 | Subvencije trg.druš., poljop. i obrtnicima izvan javnog sekt  | 123.500,00 | 17.490,00 | 14 |
| 36 | Pomoći dane unutar općeg proračuna | 128.192,43 | 101.993,01 | 80 |
| 363 | Pomoći unutar općeg proračuna | 128.192,43 | 101.993,01 | 80 |
| 366 | Pomoći proračunskim korisnicima drugih proračuna | 0,00 | 0,00 | 0 |
| 37 | Naknade građanima i kućanstvima | 261.550,00 | 169.818,44 | 65 |
| 372 | Ostale naknade građanima i kućanstvima iz proračuna | 261.550,00 | 169.818,4 | 65 |
| 38 | Ostali rashodi | 515.662,75 | 390.360,44 | 76 |
| 381 | Tekuće donacije | 210.080,00 | 131.969,65 | 63 |
| 382 | Kapitalne donacije | 190.250,00 | 153.808,38 | 81 |
| 383 | Kazne, penali i naknade šteta | 23.261,43 | 23.261,43 | 100 |
| 385 | Izvanredni rashodi | 10.750,14 | 0,00 | 0 |
| 386 | Kapitalne pomoći | 81.321,18 | 81.321,18 | 100 |
| 4 | Rashodi za nabavu nefinancijske imovine | 9.780.607,61 | 5.025.763,54 | 51 |
| 41 | Rashodi za nabavu neproizved. dugotrajne imovine | 355.500,00 | 23.000,00 | 7 |
| 411 | Materijalna imovina-prirodna bogatstva | 355.500,00 | 23.000,00 | 7 |
| 42 | Rashodi za nabavu proizvedene dugotrajne imovine | 9.211.357,61 | 4.929.256,74 | 54 |
| 421 | Građevinski objekti | 8.442.007,61 | 4.478.281,73 | 53 |
| 422 | Postrojenje i oprema | 552.600,00 | 429.475,01 | 78 |
| 426 | Nematerijalna proizvedena imovina | 216.750,00 | 21.500,00 | 10 |
| 45 | Rashodi za dodatna ulaganja na nefinanc. imovini | 213.750,00 | 73.506,80 | 34 |
| 451 | Dodatna ulaganja na građevinskim objektima | 213.750,00 | 73.506,80 | 34 |

**Stanje nepodmirenih obveza na dan 31.12.2020. g. iznosilo je 112.982,00 od čega je dospjelo 0,00 kn**

**II. POSEBNI DIO PRORAČUNA**

**OBRAZLOŽENJE IZVRŠENJA POSEBNOG DIJELA PRORAČUNA OPĆINE DRAGALIĆ ZA RAZDOBLJE OD 01.01.2020. DO 31.12.2020. GODINE**

Pravilnikom o izmjenama i dopunama Pravilnika o polugodišnjem i godišnjem izvještavanju o izvršenju proračuna (NN, br. 1/20) propisano je kako se u posebnom dijelu proračuna izvori financiranja iskazuju u okviru svake aktivnosti i projekta i zbrojno na razini glave organizacijske klasifikacije. Izvještaj o izvršenju potrebno je izraditi sukladno usvojenom planu proračuna jedinice za 2020.

Pravilnikom o izmjenama i dopunama Pravilnika o polugodišnjem i godišnjem izvještavanju o izvršenju proračuna (Klasa: 400-02/19-01/76, Urbroj: 513-05-02-19-1) od 30.prosinca 2019. godine donosi izmjene i to članka 1.-3. koji se mijenjaju i glase:

* + Članak 1. – U Pravilniku o polugodišnjem i godišnjem izvještavanju o izvršenju proračuna („Narodne novine“, br.24/13 i 102/17) u članku 6. stavku 4. riječ „isključivo“ zamjenjuje se riječima: „u okviru svake aktivnosti i projekta i zbrojno“
	+ Članak 3. – U članku 12. u stavku 2. podstavku 3. briše se točka i dodaje se veznik: „te“, a iza podstavka 3. dodaje se podstavak 4. koji glasi „- obrazloženje izvršenja programa iz posebnog dijela proračuna s ciljevima koji su ostvareni provedbom programa i pokazateljima uspješnosti realizacije tih ciljeva“

Iza stavka 2. dodaje se stavak 3. koji glasi: „(3) Uz sadržaj iz stavka 2. ovog članka, obrazloženje prihoda i primitaka, rashoda i izdataka godišnjeg izvještaja o izvršenju državnog proračuna sadrži i informacije o propisanom načinu iskazivanja prihoda i rashoda u vezi s pomoćima EU, podatke o potraživanjima iz fondova EU za isplaćena sredstva korisnicima te o obvezama za primljene predujmove iz fondova EU kojima decentralizirano upravljaju institucije Republike Hrvatske.“

###  PROGRAM – P1001 DONOŠENJE AKATA I MJERA IZ DJELOKRUGA PREDSTAVNIČKOG TIJELA

 **PROGRAM – P1002 PROGRAM POLITIČKIH STRANAKA**

Programi obuhvaćaju aktivnosti koje omogućuju obavljanje poslova Općinskog vijeća, i rada političkih stranaka koje participiraju u sastavu Općinskog Vijeća.

Cilj programa je osiguranje organizacijskih, tehničkih i drugih uvjeta za održavanje redovnih sjednica Općinskog vijeća, proslavu Dana općine, za rad udruga i grupa, provedbu izbora za predstavnička tijela i načelnika te izradu programa razvoja općine za naredno razdoblje.

Članovima Općinskog vijeća isplaćuje se naknada za rad sukladno Odluci o visini naknade.

Sredstva za financiranje političkih stranaka zastupljenih u Općinskom vijeću osiguravaju se u Proračunu sukladno Zakonu o financiranju političkih aktivnosti i izborne promidžbe i Odluci o raspoređivanju sredstava za rad političkih stranaka u Općinskom vijeću.

Aktivnost obilježavanje Dana općine obuhvaća organiziranje svečane sjednice i domjenka u povodu Dana Općine, dodjelu nagrada i priznanja zaslužnim pojedincima i pravnim osobama.

Pokazatelji uspješnosti su pravodobnost usklađivanja općih akata sa zakonom, redovno održavanje sjednica Općinskog vijeća, broj održanih radionica o izradi poslovnih planova, uspješno provedeni izbori, te konstantan i uspješan rada Vijeća srpske nacionalne manjine. Vijeće srpske nacionalne manjine obavlja poslove propisane Ustavnim zakonom o pravima nacionalnih manjina („Narodne novine“ br. 155/02, 47/10, 80/10 i 93/11). Ustavni zakonom utvrđena je obveza financiranja rada vijeća nacionalnih manjina od strane jedinica samouprave.

Cilj je programa unapređivanje, očuvanje i zaštita položaja nacionalne manjine te ostvarivanje razumijevanja, uvažavanja i tolerancije kao i očuvanje etničke raznolikosti i multikulturalnost kroz djelovanje Vijeća srpske nacionalne manjine.

Po ovim Programima tijekom 2021.godine realizirana su sljedeća sredstva:

|  |  |
| --- | --- |
| Aktivnost/projekt | Izvršenje Proračuna za 2020.g. |
| Sjednice Općinskog vijeća | 41.849,00 |
| Financiranje političkih stranaka | 12.430,00 |
| Rad Vijeća nacionalnih manjina | 2.000,00 |

###  PROGRAM – P1003 JAVNA UPRAVA I ADMINISTRACIJA

Općinski načelnik zastupa općinu i nositelj je izvršne vlasti odnosno izvršava ili osigurava izvršavanje općih akata Općinskog vijeća, usmjerava djelovanje upravnih tijela Općine u obavljanju poslova iz njihovoga samoupravnog djelokruga, te nadzire njihov rad, upravlja nekretninama i pokretninama u vlasništvu općine kao i njezinim prihodima i rashodima u skladu sa Zakonom i Statutom, odlučuje o stjecanju i otuđivanju nekretnina i pokretnina općine u skladu sa Zakonom i Statutom, te obavlja i druge poslove utvrđene Zakonom i Statutom.

Cilj programa je osiguranje uvjeta za redovan rad Jedinstvenog upravnog odjela, te općinskog načelnika i njegovih zamjenika, te budućih namještenika i službenika.

* AKTIVNOSTI:
	+ A100301 Administrativno, tehničko i stručno osoblje
	+ A100303 Održavanje zgrade za redovno korištenje
	+ A103305 Lokalna akcijska grupa (LAG),

se odnose na osobne dohotke općinskog načelnika, zamjenika, planiranih budućih namještenika i službenika, troškove službenog putovanja, goriva, telefona, promidžbe i proračunske zalihe. Pokazatelji uspješnosti su pravodobna priprema općih akata i provedba odluka Općinskog vijeća. Nadalje na LAG Zapadna Slavonija, čija je Općina Dragalić članica, osnovan je sa zadatkom da izradi lokalnu razvojnu strategiju, usmjerava i prati provedbu iste, informira lokalno stanovništvo o postojećim mogućnostima i prijavama za projekte u skladu s lokalnom strategijom razvoja, dogovora usavršavanje i radionice za lokalno stanovništvo (npr. O pripremi pojedinačnih poslovnih planova, prijedloga projekata, vođenja računovodstva) i provodi natječaje za financiranje projekata.

Po ovom Programu tijekom 2020.godine realizirana su sljedeća sredstva:

|  |  |
| --- | --- |
| Aktivnost | IzvršenjeProračuna za 2020.g. |
| Administrativno, tehničko i stručno osoblje | 1.099.834,79 |
| Održavanje zgrada za redovno korištenje | 4.742,50 |
| Lokalna akcijska grupa (LAG) |  20.,000,00 |

Također unutar Programa P1003, nalaze se jedan tekući i dva kapitalna projekta, i to:

* + TEKUĆI PROJEKT – T100301 Javni radovi

se odnosi na provođenje „Mjere HZZ-a Javnih radova“ koje provodimo svake godine s ciljem unaprjeđenja kvalitete života na području cijele Općine. Svake godine zapošljavamo određeni broj slabije zapošljivih osoba, koje iz bilo kog razloga teže pronalaze zaposlenje.

Sredstva utrošena tijekom 2020.godine za izvršenje navedenog projekta unutar programa su:

|  |  |
| --- | --- |
| Tekući projekt | Izvršenje Proračna za 2020.g. |
| Javni radovi | 113.100,50 |

* + KAPITALNI PROJEKT – K100301 Uredski namještaj i informatizacija uprave
	+ KAPITALNI PROJEKT – K100302 Sanacija ratom razrušenih domova

se odnosi na nabavu postrojenja i opreme, odnosno PC, pisača, ekrana , za potrebe instaliranja radnih jedinica za planirane uposlene u JUO Općine, te na nabavu kancelarijskog namještaja za iste, također obzirom na ratno naslijeđe potreba za konstantnim obnavljanjem još uvijek devastiranih društvenih prostora, kao i za održavanjem obnovljenih i novoizgrađenih.

Sredstva utrošena tijekom 2020.godine za izvršenje navedenih projekata unutar programa su:

|  |  |
| --- | --- |
| Kapitalni projekt | Izvršenje Proračuna za 2020.g. |
| Uredski namještaj i informatizacija uprave | 433,13 |
| Sanacija ratom razrušenih domova | 73.506,80 |

### PROGRAM – P1004 ODRŽAVANJE KOMUNALNE INFRASTRUKTURE

se odnosi na rashode za usluge i rashode za materijal i energiju. Program je podijeljen na četiri aktivnosti i jedan kapitalni projekt

* + AKTIVNOST – A100401 Održavanje javnih površina
	+ AKTIVNOST – A100402 Održavanje nerazvrstanih cesta
	+ AKTIVNOST – A100403 Održavanje javne rasvjete
	+ AKTIVNOST – A100404 Sufinanciranje komunalnog redara

se odnosi na košnju parkova, dječjih igrališta, sportskih prostora i sl., materijal i dijelove za održavanje opreme u parkovima i dječjim igralištima, nabavku sadnica drveća, ukrasnog grmlja i cvijeća, za nasipavanje staza u parkovima i dječjim igralištima, čišćenje snijega s nerazvrstanih cestai pješačkih staza, materijala za hitne popravke udarnih rupa i nasipanje. Održavanje nadstrešnica i javnih zdenaca, zamjena rasvjetnih tijela vanjske javne rasvjete, trošak električne energije za osvjetljavanje javnih površina i prometnica, popravke javne rasvjete, zamjena rasvjetnih tijela javne rasvjete, održavanje klupa na javnim površinama, materijal za održavanje mrtvačnica i ograda na grobljima, troškove odvoza smeća, odvodnje i vode. Održavanje javne odvodnje oborinskih voda. Također temeljem Sporatuma između četiri JLS, organizirana je zajednička služba komunalnog redara s ciljem provođenja Zakona i Odluka predstavničkih tijela u području (ponajprije) komunalnog gospodarstva.

Po ovom Programu tijekom 2021.godine realizirana su sljedeća sredstva:

|  |  |
| --- | --- |
| Aktivnosti | Izvršenje Proračuna za 2020.g.. |
| Održavanje javnih površina | 112.864,44 |
| Održavanje nerazvrstanih cesta | 34.403,80 |
| Održavanje javne rasvjete | 297.770,01 |
| Sufinanciranje komunalnog redara | 34.442,43 |

* KAPITALNI PROJEKT – K100401 Opremanje i usluge komunalnog pogona

Se odnosi na zanavljanje opreme i ugovore o dijelu za radnike u sezoni košenja i održavanja javnih prostora i površina

|  |  |
| --- | --- |
| Kapitalni projekt | Izvršenje Proračuna za 2020.g.. |
| Opremanje komunalnog pogona | 49.353,30 |

### PROGRAM – P1005 GRAĐENJE OBJEKATA KOMUNALNE INFRASTRUKTURE

se odnosi na rashode za građenje objekata, nabavu nematerijalne proizvedene imovine (projekte), nabavku postrojenja i opreme. Program je podijeljen na dva kapitalna projekta

* + KAPITALNI PROJEKT – K100501 Izgradnja cesta i javnih površina
	+ KAPITALNI PROJEKT – K100502 Izgradnja i adaptacija mrtvačnica

 Po ovom Programu tijekom 2021.godine realizirana su sljedeća sredstva:

|  |  |
| --- | --- |
| Kapitalni projekt | Izvršenje Proračuna za 2020.g |
| Izgradnja cesta i javnih površina | 172.233,83 |
| Izgradnja i adaptacija mrtvačnica | 335.731,21 |

### PROGRAM – P1006 RAZVOJ SUSTAVA VODOOPSKRBE I ODVODNJE

se odnosi na nastavak gradnje vodoopskrbe naselja Donji Bogićevci i Poljane, odnosno dovršetak izgradnje i početak priključaka domaćinstava na javnu vodoopskrbnu mrežu s pitkom vodom. Ovaj program u izvršenju sastoji se od jednog kapitalnog projekta

* + KAPITALNI PROJEKT – K100602 Izgradnja vodovoda

Po ovom Programu tijekom 2020.godine realizirana su sljedeća sredstva:

|  |  |
| --- | --- |
| Kapitalni projekt | Izvršenje Proračuna za 2020.g |
| Izgradnja vodovoda | 1.106.197,58 |

### PROGRAM – P1008 RAZVOJ GOSPODARSTVA

se odnosi na nastavka izgradnje komunalne infrastrukture u Radnoj Zoni Dragalić, sa konačnim ciljem osiguravanje potpuno komunalno opremljene površine od 26 hektara, za koju je izrađen UPU radnog područja, sva projektna dokumentacija za izgradnju komunalne i prometne infrastrukture, instalirana trafostanica snage 1MW, izgrađen sustav vodoopskrbe na cijelom radnom području, izgrađena pristupna cesta i započeta gradnja ceste u samoj Zoni, kao i zatvoreni kanalizacijski sustav sa vlastitim pročistačem. Planirana sredstava u proračunu za 2022.g. trebala bi ovaj veliki projekt približiti konačnom završetku, sa konačnim ciljem investiranja u proizvodne pogone i omogućavanje zapošljavanja, te na taj način zaustavljanje depopulacijskom trenda na ovim prostorima i otvaranjem novih perspektiva. Optimizam budi i uvrštavanje Općine Dragalić u projekt „Slavonija“ Vlade RH, sa tri projekta komunalne, cestovne i energetske infrastrukture u Radnoj Zoni Dragalić, odnosno dovršetak izgradnje kanalizacije, ceste i samostojeće javne rasvjete, kroz jedan kapitalni projekt:

* + KAPITALNI PROJEKT – P100801 Gospodarska Zona Dragalić

Po ovom Programu tijekom 2020.godine nisu realizirana planirana sredstva:

|  |  |
| --- | --- |
| Kapitalni projekt | Izvršenje Proračuna za 2020.g |
| Izgradnja Gospodarske Zone Dragalić | 0,00 |

### PROGRAM – P1009 RAZVOJ POLJOPRIVREDE

se odnosi na radove na sanaciji poljskih putova nasipanjem, uređenjem prijelaza preko kanalske mreže, održavanje kanala uz poljske puteve, odmuljivanje i čišćenje zapuštene i zarasle kanalske mreže i aktivnosti na provođenju Zakona o poljoprivrednom zemljištu, provođenju poticajnih mjera u cilju unaprjeđenja poljoprivrede na području Općine, provođenjem edukacija, osposobljavanja, sufinanciranjem analize poljoprivrednog tla s konačnim ciljem veće proizvodnje i što boljeg i kvalitetnijeg održavanja rudina. Program je planiran kroz četiri aktivnosti,

* + AKTIVNOST – A100901 Održavanje poljskih putova
	+ AKTIVNOST – A100902 Poticajne mjere za unaprjeđenje poljoprivrede
	+ AKTIVNOST – A100903 Čišćenje osnovne kanalske mreže
	+ AKTIVNOST – A100905 Naknade štete

 Po ovom Programu tijekom 2020.godine realizirana su sljedeća sredstva:

|  |  |
| --- | --- |
| Aktivnosti | Izvršenje Proračuna za 2020.g |
| Održavanje poljskih putova | 770.676,45 |
| Poticajne mjere za unaprjeđenje poljoprivrede | 14.990,00 |
| Čišćenje osnovne kanalske mreže | 88.725,00 |
| Naknade štete |  17.155,43 |

### PROGRAM – P1010 PROGRAM PREDŠKOLSKOG ODGOJA

odnosi se na sufinanciranje provođenja programa predškole, na način da općina pokriva dio troškova stručnog osoblja. Ove godine utrošena su i značajnija sredstva za izgradnju dječjeg vrtića u Dragaliću, odnosno izvođenje građevinskih radova. Vrtić se gradi sredstvima Europskog poljoprivrednog fonda za ruralni razvoj kroz Program ruralnog razvoja RH, a u provedbi APPRR-a, kroz Mjeru 7 "Temeljne usluge i obnova sela u ruralnim područjima" iz Programa ruralnog razvoja Republike Hrvatske za razdoblje 2014. – 2020. Natječajem za provedbu Podmjere 7.4. »Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu« – provedba tipa operacije 7.4.1. »Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu«, u sektoru dječji vrtići. Ovaj Program planiran je u Proračunu za 2020.god. kroz dvije aktivnosti i jedan kapitalni projekt,

* + AKTIVNOST – A101001 Predškolsko obrazovanja – Mala škola
	+ AKTIVNOST – A101002 Boravak djece u vrtiću
	+ KAPITALNI PROJEKT – K101001 Izgradnja „Dječjeg vrtića Žabica“ Dragalić Po ovom Programu tijekom 2020.godine realizirana su sljedeća sredstva:

|  |  |
| --- | --- |
| Aktivnosti | Izvršenje Proračuna za 2020.g |
| Predškolsko obrazovanje – Mala škola | 22.189,53 |
| Boravak djece u vretiću | 23.661,53 |
| Kapitalni projekt | Izvršenje Proračuna za 2020.g |
| Izgradnja dječjeg vrtića | 3.390.586,47 |

### PROGRAM – P1011 PROGRAM OSNOVNOŠKOLSKOG I SREDNJOŠKOLSKOG OBRAZOVANJA

odnosi se na tri planirane aktivnosti i jedan kapitalni projekt. Pomoć unutar općeg proračuna osnovnoj školi Dragalić za sufinanciranje redovitih aktivnosti, sufinanciranje nabavke knjiga i didaktičkog materijala za učenike osnovne škole, te sufinanciranje prijevoza učenika srednjih škola sukladno Odluci općinskog vijeća. Kapitalni projekt odnosi se na nastavak izgradnje školsko sportske dvorane uz osnovnu školu Dragalić, no ovaj projekt tijekom 2020.g. nije započeo nastavak realizacije

* + AKTIVNOST – A101101 Obrazovni program osnovnih škola
	+ AKTIVNOST – A101102 Sufinanciranje prijevoza učenika srednjih škola
	+ AKTIVNOST – A101103 Sufinanciranje nabavke knjiga za učenike OŠ Dragalić
	+ KAPITALNI PROJEKT – K101101 Izgradnja školsko sportske dvorane uz OŠ Dragalić

Po ovom Programu tijekom 2020.godine realizirana su sljedeća sredstva:

|  |  |
| --- | --- |
| Aktivnosti | Izvršenje Proračuna za 2020.g |
| Obrazovni program osnovnih škola |  21.700,00 |
| Sufinanciranje prijevoza učenika srednjih škola |  36.880,20 |
| Sufinanciranje nabavke knjiga za učenike OŠ Dragalić |  38.300,00 |
| Kapitalni projekt | Izvršenje Proračuna za 2020.g. |
| Izgradnja školsko sportske dvorane uz OŠ Dragalić |  0,00 |

### PROGRAM – P1012 PROGRAM VISOKOG OBRAZOVANJA

Program visokog obrazovanja se sastoji od jedne aktivnosti i ona se odnosi na isplatu stipendija redovnim studentima. Stipendije se isplaćuju temeljem Odluke općinskog Vijeća, odnosno provedenog javnog natječaja. Za 2021.g. planirana su sredstva u ukupnom iznosu od 20.000,00 kn, Cilj programa je omogućiti studentima (i roditeljima) lakše financiranje troškova visokog obrazovanja. Posebno smo svjesni činjenice kako je studiranje, financijski promatrano, zahtjevnije obiteljima, odnosno studentima koji u velike gradove, sveučilišne centre, dolaze iz prostora u kojima je visoko obrazovanje nedostupno. Studenti iz naših prostora (ruralnih), odlaze od kuće u (većinom) privatne smještaje, manjim dijelom u studentske domove. Način života, odvojenost, prehrana, sve je kompliciranije nego kada student i njegovi roditelji (obitelj) imaju prebivalište u mjestu pohađanja studija, a samim tim i stresnije, ali i financijski izdašnije. Iz tih razloga ovaj je program jedan od načina kako bi našim studentima i njihovim obiteljima bar malo olakšali cijeli proces.

Po ovom Programu tijekom 2020.godine realizirana su sljedeća sredstva:

|  |  |
| --- | --- |
| Aktivnosti | Izvršenje Proračuna za 2020.g. |
| Stipendiranje studenata | 16.500,00 |

### PROGRAM – P1013 PROGRAM RAZVOJA CIVILNOG DRUŠTVA

se odnosi na tekuće i kapitalne donacije, a provodi se planirano kroz tri aktivnosti i jedan kapitalni projekt. Program obuhvaća aktivnost kojom se osiguravaju sredstva za financiranje programa i projekata udruga. Jedinstveni upravni je po donošenju Proračuna za 2020. objavio Javni natječaj za financiranje programa i projekata udruga koji se odnose na promicanje vrijednosti Domovinskog rata, obilježavanje obljetnica i datuma iz Domovinskog rata i komemoracijske aktivnosti.

Nadalje, cilj programa je i osigurati uvjete za pravodobno izvješćivanje javnosti o aktivnostima općinskih tijela i osiguranje uvjeta za rekreativno bavljenje sportom i kulturnim aktivnostima

Pokazatelj uspješnosti je broj objavljenih informacija i opremljeni i uređeni sportski tereni, organizirane kulturne manifestacije. Za realizaciju programa predviđena su sredstva kako slijedi:

* + AKTIVNOST – A101301 Djelatnost udruga u kulturi
	+ AKTIVNOST – A101302 Građanske udruge i udruge proizašle iz domovinskog rata
	+ AKTIVNOST – A101305 Javno informiranje građana
	+ KAPITALNI PROJEKT – K101302 Adaptacija crkava

Po ovom Programu tijekom 2020.godine realizirana su sljedeća sredstva:

|  |  |
| --- | --- |
| Aktivnosti | Izvršenje Proračuna za 2020.g.. |
| Djelatnost udruga u kulturi | 37.000,00 |
| Građanske udruge i udruge proizašle iz domovinskog rata | 14.399,00 |
| Javno informiranje građana | 2.500,00 |
| Kapitalni projekt | Izvršenje Proračuna za 2020.g. |
| Adaptacija crkava | 53.808,38 |

### PROGRAM – P1014 PROGRAM RAZVOJ SPORTA

Razvoj sporta popraćen je u Proračunu općine Dragalić sa jednom aktivnosti i jednim kapitalnim projektom. Aktivnost se očituje u planiranim sredstvima tekućih donacija za sport. Sredstva se dodjeljuju temeljem javnog natječaja na koji se kandidiraju udruge koje dostavljaju svoje Programe kojima planski žele opravdati povjerenje članova Povjerenstva za donošenje odluke o dodjeli sredstava. Cilj aktivnosti je omogućiti udrugama da okupe što više mladih, pa i starijih rekreativaca kroz svoje aktivnosti i na taj način doprinesu općem zdravlju populacije i popunjavanju aktivnosti unutar društvenog života zajednice. Kapitalna sredstva planirana su za izgradnju boćališta od jedne natjecateljske staze. Cilj ovog kapitalnog projekta unutar Programa je omogućavanje starijoj populaciji mogućnost bavljenja sportom koji je primjereniji životnoj dobi i sposobnostima, a kao i u prethodnom slučaju u svrhu poboljšanja općeg zdravstvenog stanja stanovništva.

* + AKTIVNOST – A101401 Javne potrebe u sportu
	+ KAPITALNI PROJEKT – K101401 Ulaganja u sportske objekte – tijekom 2020.g. projekt nije realiziran

Po ovom Programu tijekom 2020.godine realizirana su sljedeća sredstva:

|  |  |
| --- | --- |
| Aktivnosti | Izvršenje Proračuna za 2021.g. |
| Javne potrebe u sportu | 20.000,00 |
| Kapitalni projekt | Izvršenje Proračuna za 2020.g. |
| Ulaganja u sportske objekte | 0,00 |

### PROGRAM – P1015 PROGRAM ORGANIZIRANJA I PROVOĐENJA ZAŠTITE I SPAŠAVANJA

Program obuhvaća aktivnosti u području zaštite od požara i zaštite i spašavanja.

Cilj programa je osigurati redovito funkcioniranje i unapređenje sustava zaštite od požara i sustava civilne zaštite. Pokazatelji uspješnosti su broj uspješno izvedenih vježbi i intervencija.

*Osnovna djelatnost DVD Dagalić*

Aktivnost obuhvaća financiranje redovne djelatnosti DVD-a Dragalić i nabavu opreme koja nedostaje

*Razvoj civilne zaštite*

Aktivnost obuhvaća sredstva potrebna za opremanje i osposobljavanje pripadnika civilne zaštite civilne zaštite, te za izradu i ažuriranje dokumenata zaštite i spašavanja.

*Sufinanciranje Hrvatske gorske službe spašavanja*

Aktivnost podrazumijeva osiguranje sredstava za redovan rad Hrvatske gorske službe spašavanja. Ovaj Program sastoji se od dvije aktivnosti i tri kapitalna projekta i to:

* + AKTIVNOST – A101501 Dobrovoljno vatrogasno društvo
	+ AKTIVNOST – A101502 Civilna zaštita
	+ KAPITALNI PROJEKT – K101501 Oprema za DVD
	+ KAPITALNI PROJEKT – K101502 Izgradnja vatrogasnog doma
	+ KAPITALNI PROJEKT – K101503 Dokumenti civilne zaštite

Po ovom Programu tijekom 2020.godine realizirana su sljedeća sredstva:

|  |  |
| --- | --- |
| Aktivnosti | Izvršenje Proračuna za 2020.g. |
| Dobrovoljno vatrogasno društvo | 20.000,00 |
| Civilna zaštita | 8.208,35 |
| Kapitalni projekt | Izvršenje Proračuna za 2020.g. |
| Oprema za DVD | 100.000,00 |
| Izgradnja vatrogasnog doma | 27.395,70 |
| Dokumenti civilne zaštite | 1.500,00 |

### PROGRAM – P1016 PROGRAM SOCIJALNE SKRBI I NOVČANIH POMOĆI

Program podrazumijeva pružanje/osiguranje socijalnih naknada socijalno ugroženim građanima i to: naknade troškova stanovanja, (obveze sukladno Zakonu o socijalnoj skrbi "NN" 157/13, 152/14, 99/15, 52/16, 16/17, 130/17 i 98/19), podmirenje troškova prehrane učenika osnovne škole, novčanu pomoć staračkim kućanstvima, jednokratne potpore, darove za svetog Nikolu i novčani dar za novorođenčad.

Cilj programa je smanjenje rizika od siromaštva i socijalne isključenosti kod socijalno najugroženijih kategorija stanovništva i poboljšanje demografske slike. Pokazatelj uspješnosti je broj korisnika naknada.

Aktivnost obuhvaća pomoć za podmirenje troškova stanovanja samcima i obiteljima sukladno odredbama Zakona o socijalnoj skrbi i Odluci Općinskog vijeća, troškova ogrjeva i jednokratne pomoći pojedincima i obiteljima u potrebi.

*Potpore za novorođeno dijete*

Aktivnost podrazumijeva dodjelu novčanih sredstava obiteljima za svako novorođeno dijete sukladno Odluci o novčanoj pomoći za opremu novorođenog djeteta.

*Darovi za svetog Nikolu*

Aktivnost podrazumijeva nabavu poklon paketića za svetog Nikolu za djecu predškolskog i osnovnoškolskog uzrasta.

*Humanitarna djelatnost Crvenog križa*

Aktivnost podrazumijeva financiranje rada i djelovanja Crvenog sukladno odredbama Zakona o Hrvatskom crvenom križu Program se sastoji od četiri aktivnosti, i to:

* + AKTIVNOST – A101301 Pomoć obiteljima, kućanstvima i socijalno ugroženim građanima
	+ AKTIVNOST – A101602 Potpore za novorođeno dijete
	+ AKTIVNOST – A101603 Crveni križ
	+ AKTIVNOST – A101604 Poklon paketići za djecu

Po ovom Programu tijekom 2020.godine realizirana su sljedeća sredstva:

|  |  |
| --- | --- |
| Aktivnosti | Izvršenje Proračuna za 2020.g. |
| Pomoć obiteljima, kućanstvima i socijalno ugroženim građanima | 57.022,84 |
| Potpore za novorođeno dijete | 15.000,00 |
| Crveni križ | 20.146,65 |
| Poklon paketići za djecu | 6.115,40 |

### PROGRAM – P1017 PROGRAM DODATNIH USLUGA U ZDRAVSTVU I PREVENTIVI

se odnosi na preventivna djelovanja u području provođenja DDD mjera, te brige oko napuštenih domaćih životinja. Kapitalni rashod za ulaganje u iznalažnje prihvatljivog rješenja primjerenog prostora zgrade općinske ambulante. Potreba za pronalaženjem svrsishodnog rješenja u pravcu mogućnosti kako bi stanovnici naše Općine mogli svoje potrebe za uslugama liječnika obiteljske medicine i stomatologa riješit i što bliže svom mjestu prebivališta, usmjerila je našu pažnju prema pronalaženju načina kako tu uslugu osigurati u centralnom naselju Općine.

Ovaj program, koji se sastoji ove godine od dvije aktivnosti i jednog kapitalnog projekta:

* AKTIVNOST – A101701 Dezinsekcija i deratizacija
* AKTIVNOST – A101703 Zrinjavanje pasa lutalica
* KAPITALNI PROJEKT – K101701 Izgradnja ambulante

Po ovom Programu tijekom 2020.godine realizirana su sljedeća sredstva:

|  |  |
| --- | --- |
|  Aktivnosti | Izvršenje Proračuna za 2020.g. |
| Dezinsekcija i deratizacija | 7.415,00 |
| Zrinjavanje pasa lutalica | 4.500,00 |
| Kapitalni projekt | Izvršenje Proračuna za 2020.g.. |
| Izgradnja ambulante | 0,00 |

### PROGRAM – P1018 PROGRAM PROSTORNOG UREĐENJA

se odnosi na kapitalni rashod za uslugu usklađenja sa Zakonom PPUO, odnosno temeljnog dokumenta prostornog uređenja Općine.

* + KAPITALNI PROJEKT – K101801 Dokumenti prostornog uređenja

Po ovom Programu tijekom 2020.godine realizirana su sljedeća sredstva:

|  |  |
| --- | --- |
| Kapitalni projekt | Izvršenje Proračuna za 2020.g.. |
| Dokumenti prostornog uređenja | 20.000,00 |